# Fundur skólaráðs Kerhólsskóla

2. maí 2017 kl. 8.15

*Fundarefni:* Næsti vetur hér í skólanum

1. **Jóna Björg sagði frá helstu áherslum næsta skólars 2017-2018 í báðum deildum. Ákveðið hefur verið að leggja sérstaka áherslu á:**
	* Grænfánann: Þar sem það hefur aðeins verið slegið slöku við hann undanfarið en vilji er fyrir því að halda áfram að vinna með verkefni sem snúa að þeirri umhverfisstefnu. Verkefnastjórar verða Ragna í grunnskóladeild og Erna í leikskóladeild.
	* Lestrarstefnu í grunnskóladeildinni þ.e. klára í að uppfæra hana og samræma svo leik- og grunnskólalestarstefnurnar þannig að samfella verði frá byrjunleikskóla til loka grunnskóla.
	* Útinámið: Það hefur verið í góðum farvegi og leggja á áherslu á að halda því og þróa árfam.
	* **Vináttuverkefni Barnaheilla** sem leikskóladeildin er að innleiða. Arndís Anna leikskólakennaranemi sá um kynninguna. Verkefnið er ætlað börnum frá þriggja til átta ára og er ætlað sem forvörn gegn einelti. Innleiðing verkefnisins er að byrja í leikskóladeildinni.
	* Erum að vinna með ART og þætti úr uppeldi til ábyrgðar eins og hlutverknemenda, kennara, annars starfsfólks sem að nemendur og starfsfólk hafa komið sér saman um. Þar vantaði hlutverk foreldra þ.e. hvernig þau geti stutt við börnin sín sem nemendur við Kerhólsskóla. Á foreldrafundi 25. apríl 2017 ræddu foreldrar og sitt hlutverk í að styðja börn sín sem nemendur.
2. **Næsta skólaár:** Jóna Björg fór yfir nokkur atriði varðandi fyrirkomulag næsta skólaárs og búið er að samþykja af sveitarstjórn.
	* **Lengd skóladags** sem verður frá8:15-13:50 mán-fim og 8:15-12:30 á föstudögum
	* **Frístundaklúbbur** Mánudaga – Fimmtudaga: Verður frístund frá 13:50-16:30 og föstudaga frá 12:30-16:30
	* Hér fyrir neðan er samþykkt tillaga frá sveitastjórn varðandi frístundaklúbbinn:

***Mál nr. 1****:* ***Vinnufundur vegna frístundaheimilis.***

*Á fundi sveitarstjórnar þann 7. september s.l. vísaði sveitarstjórn því til fræðslunefndar að koma með tillögur að reglum og fyrirkomulagi frístundaheimilis fyrir börn í 1. – 4. bekk fyrir næsta skólaár. Tillögur nefndarinnar eru eftirfarandi:*

* *Að rekið verði frístundaheimili mánudaga til fimmtudaga frá kl. 14:00 – 16:30 og á föstudögum frá 12:30 – 16:30 veturinn 2017 – 2018.*
* *Að skólinn reki frístundaheimili og beri ábyrgð á starfi þess í faglegu samstarfi við tómstunda- og félagsmálafulltrúa sveitarfélagsins.*
* *Að fyrsta klukkustundin kostar 450.- kr. (innifalin hressing) og hver klukkustund eftir það 300.- kr.*
* *Að systkinaafsláttur verði í boði; 25% afsláttur fyrir annað barn, 50% afsláttur fyrir þriðja barn og 100% afsláttur fyrir fjórða barn.*
* *Að 20% afsláttur verði í boði fyrir einstæða foreldra.*
* *Að 20% afsláttur verði í boði ef annað foreldri er í fullu námi en 40% afsláttur ef báðir foreldrar eru í fullu námi.*
* *Að lágmarksfjöldi barna verði 3 börn á hverjum tíma til að frístundaheimili verði rekið.*

*Sveitarstjórn samþykkir samhljóða tillögur fræðslunefndar.*

* + **Skólabílar (heimkeyrsla)** Einfaldur skólaakstur verður á næsta skólaári kl. 14:00 mánudaga – fimmtudaga og kl. 12:30 á föstudögum
	+ **Val í unglingadeild-**

Valið hjá 8.-10.bekk í Reykholti fellur út og tekin verða upp ,,Smiðjuhelgar“ þar sem Flóaskóli, Reykholt og Laugarvatn ætla að vera saman þrjár helgar yfir skólaárið. Tillaga að dagsetningumeru 6.-7. okt.,í feb. og 6.-7.apríl. Sett fram með fyrirvara um breytingar.

* + **Skólareglur**

Nemendur eru mjög dugleg að fara eftir skólareglum en eiga aðeins erfiðara með farsímareglurnar. Á fundinum voru farsímareglurnar lesnar upp eins og þær eru í dag.

## Farsímareglur

Ef óheimil notkun eða truflun verður af síma í kennslustundum fær nemandi eina áminningu, ef hann notar símann aftur í leyfisleysi kennara er síminn gerður upptækur og afhendist hjá skólastjóra í lok skóladags. Við endurtekin brot verður viðkomanda ekki leyft að koma með símann aftur í skólann í heila viku. Þá fær nemandi annað tækifæri til að umgangast símann eftir umgengnisreglum skólans.

* + Foreldrar sem mættu á foreldrafund 25. apríl síðastliðin komu með nokkrar tillögur og meðal annars kom tillaga um að halda að þing meðal allra nemenda grunnskóladeildar um gsm síma notkun.
	+ Ákveðið var í lokinn á þessari umræðu að starfsmenn Kerhólsskóla myndu halda ÞING með nemendum í haust varðandi skóla- og símareglur og fá þau til að semja þær með okkur. Tekið var mjög vel í þessa tillögu.
1. **Námsmat í vor**
	* Námsmatsvinnu: Reiknað er með mikilli vinnu kennara grunnskóladeildar vegna námsmat í grunnskóladeild.
		+ Það verður ekki eins og verið hefur vegna kröfu um breytingar frá Menntamálastofnun.
		+ 10. Bekkur fær einkunnir í A-B-C kerfinu, aðal áherslan er á þau þar sem þetta verður að vera komið fyrir lok þessa skólaárs.
		+ 1.-9. Bekkur fá mismunandi námsmat þar sem verið er að vinna í að færa allt námsmatið yfir í Mentor úr möppunum þ.e. yfir í rafrænt form.
		+ Búið að vera að vinna í því í vetur í samtarfi við skólana í Árnessýslu undir leiðsögn Skólaþjónustu Árnesþings að gera mælanleg markmið
		+ Mikil vinna og mjög tímafrek. Kennarar ætla að gera eins vel og mögulegt er en það gæti orðið svo að það verði ekki allt fullkomið í vor.
		+ Biðjur skólinn þá sem koma að skólanum að sýna starfsfólki Kerhólsskóla skilning á því.
	* Kennarar fyrir næsta skólaár?
		+ Nokkrir eru búnir að segja upp og einn að fara í launalaust leyfi í eitt ár. Verið er að auglýsa eftir starfsfólki, umsóknafrestur rennur út 6. maí.
	* Könnun um frístundaklúbb.
		+ Könnun hefur verið send út um frístundaklúbbinn.